**VISPĀRĪGĀ VIENOŠANĀS Nr.\_\_\_\_\_\_\_\_\_\_\_\_\_**

Rīgā 2017.gada \_\_\_. martā

**Rīgas Tehniskā universitāte,** izglītības iestādes reģistrācijas Nr. 3341000709, kuras vārdā un interesēs, pamatojoties uz Rīgas Tehniskās universitātes Satversmi (apstiprināta ar 2014.gada 23.oktobra likumu “Par Rīgas Tehniskās universitātes Satversmi”) un rektora 2015.gada 3.februāra rīkojuma Nr.01000-1.1/34 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” pamata rīkojas finanšu prorektors Ingars Eriņš (turpmāk – Pasūtītājs) no vienas puses, un

**AAS “BTA Baltic Insurance Company”**, reģistrācijas Nr.40103840140, kuras vārdā un interesēs, pamatojoties uz 2016.gada 21.oktobra pilnvaru Nr.LVB\_1\_0002/02-02-2016-275 rīkojas Valdes locekle Evija Matveja (turpmāk – Apdrošinātājs) no otras puses,

abi kopā turpmāk - Puses, bet katrs atsevišķi arī - Puse,

saskaņā ar iepirkuma „**Zinātniskās aparatūras, zinātnisko darbinieku darba vietu un tā aprīkojuma apdrošināšana RTU projektu ietvaros”**(iepirkuma ID Nr.: RTU-2017/3) rezultātiem noslēdz šādu vispārīgo vienošanos (turpmāk – Vienošanās):

1. **Vienošanās priekšmets un darbības laiks**
	1. Vienošanās priekšmets ir apdrošināšanas pakalpojumu sniegšana (turpmāk – Apdrošināšana) apdrošinot Pasūtītāja īpašumā vai lietošanā esošo zinātnisko aparatūru un to atbalstošo programmatūru, un zinātnisko darbinieku darba vietu aprīkojumu un to atbalstošo programmatūru (turpmāk – Apdrošināšanas objekts), atbilstoši Tehniskajai specifikācijai un Apdrošinātāja iesniegtajam Tehniskajam piedāvājumam (Vienošanās pielikums Nr.1), un Finanšu piedāvājumam (Vienošanās pielikums Nr.2.).
	2. Vienošanās ir spēkā 4 (četrus) gadus no Vienošanās spēkā stāšanās dienas, vai kamēr tiek sasniegta Vienošanās 3.1. punktā norādītā kopējā līgumcena, atkarībā no tā, kas iestājas pirmais.
	3. Gadījumā, ja Vienošanās darbības laikā Apdrošināšanas objektu apdrošināšanas prēmijas kopējās summas samaksa nesasniedz Vienošanās 3.1. punktā minēto Vienošanās kopējo summu, Pasūtītājam summas starpība nav jāmaksā.
	4. Attiecībā uz Apdrošināšanas objektiem, kas netiks apdrošināti, noslēdzot Vienošanos, tiks piemēroti Vienošanās 4. punktā minēti nosacījumi un kārtība, kādā tiks apdrošināti jauni apdrošināšanas objekti.
2. **Pārstāvības noteikumi**
	1. Pasūtītāja par Vienošanās saistību izpildes kontroli atbildīgā persona: Juris Korhs, tālr. 22019012, e-pasts: Juris.Korhs@rtu.lv , turpmāk - Pasūtītāja pārstāvis.
	2. Pasūtītāja pārstāvja pienākumos ietilpst:
		1. apzināt nepieciešamo Pakalpojumu un veikt tā pasūtīšanu Apdrošinātājam saskaņā ar Vienošanās 3. un 4. nodaļas nosacījumiem;
		2. pieņemt Pakalpojumu un parakstīt rēķinu, kā arī apdrošināšanas polises.
		3. pieteikt apdrošināšanas gadījumu.
	3. Apdrošinātāja par Vienošanās saistību izpildi atbildīgā persona: vecākā apdrošināšanas speciāliste Kristina Piene, tālr. 67025198, e-pasts: kristina.piene@bta.lv, kuram ir noteikti šādi pienākumi:
		1. saskaņot ar Pasūtītāja Pārstāvi apdrošināšanas polišu izsniegšanu
		2. izrakstīt rēķinus;
		3. sniegt Pasūtītāja pārstāvim informāciju, kas ir saistīta ar Pakalpojuma sniegšanu u.c.
3. **Vienošanās summa un samaksas kārtība**
	1. Vienošanās kopējā summa ir EUR 15 000 (piecpadsmit tūkstoši *euro*)bez PVN.
	2. Pasūtītājs negarantē visas Vienošanās 3.1. punktā minētās summas izlietošanu Vienošanās darbības laikā.
	3. Apdrošinātāja Finanšu piedāvājumā norādītās cenas nedrīkst būt augstākas, kā norādīts Vienošanās pielikumā Nr.2.
	4. Apdrošināšanas objektiem, kas ir norādīti Vienošanās pielikumā Nr.2, Pasūtītājs katras apdrošināšanas prēmijas samaksu veic 1 (vienu) reizi gadā bezskaidras naudas norēķinu veidā 30 (trīsdesmit) dienu laikā no rēķina saņemšanas dienas.
	5. Vienošanās 1.4. punktā minētajiem Apdrošināšanas objektiem apdrošināšanas polise ir spēkā 1 (vienu) gadu pēc apdrošināšanas prēmijas samaksas.
	6. Gadījumā, ja pirms kārtējās apdrošināšanas prēmijas samaksas par Vienošanās pielikumā Nr.2 minētajiem Apdrošināšanas objektiem Vienošanās atlikusī summa, kas nepieciešama Apdrošināšanas objekta apdrošināšanai uz 1 (vienu) gadu, nesasniedz apdrošināšanas prēmijas apmēru, kas norādīts Vienošanās pielikumā Nr. 2, Pasūtītājam, savstarpēji rakstveidā vienojoties ar Apdrošinātāju, ir tiesības saņemt apdrošināšanas polisi uz īsāku termiņu, nekā noteikts Vienošanās 3.5. punktā, bet ne īsāku kā uz 6 (sešiem) mēnešiem, ja atlikusī Vienošanās summa to pieļauj.
	7. Vienošanās 3.6. punktā minētajā gadījumā apdrošināšanas polises darbības termiņš var tikt proporcionāli samazināts, ņemot vērā apdrošināšanas prēmijas summu, ko apdrošinātājs noteicis uz 1 (vienu) gadu, un Vienošanās atlikušo summu.
	8. Vienošanās 3.4. – 3.7. punktā minēto apdrošināšanas prēmijas samaksu var veikt tikai Vienošanās darbības termiņa laikā.
	9. Apdrošinātājs, sagatavojot rēķinu un apdrošināšanas polisi, tajā iekļauj informāciju ar iepirkuma identifikācijas numuru RTU-2017/3, Vienošanās reģistrācijas numuru, projekta nosaukumu un numuru, Apdrošināšanas objekta nosaukumu un atrašanās vietu. Ja Apdrošinātājs nav iekļāvis šajā Vienošanās punktā noteikto informāciju rēķinā un apdrošināšanas polisē, Pasūtītājam ir tiesības prasīt Apdrošinātājam veikt atbilstošas korekcijas rēķinā un polisē un nemaksāt rēķinā norādīto summu līdz brīdim, kad Apdrošinātājs nav novērsis konstatētās nepilnības.
	10. Apdrošināšanas prēmijas tarifa likme no iekārtu vērtības ir nemainīga visu Vienošanās darbības laiku, arī gadījumā, ja apdrošināšanas periods (polises darbības termiņš) tiek pagarināts.
4. **Vienošanās nosacījumi un jaunu apdrošināšanas objektu apdrošināšana**
	1. Papildu Apdrošināšanas objektu apdrošināšana notiek pēc vienotiem, Pasūtītāja noteiktajiem, obligātajiem nosacījumiem un Apdrošināšanas noteikumiem - Vienošanās pielikumu Nr.3.
	2. Pasūtītājs, pirms Apdrošināšanas objektu, kas nav iekļauti Vienošanās pielikumā Nr.2, apdrošināšanas nosūta Apdrošinātājam uzaicinājumu iesniegt piedāvājumu jaunu (citu) Apdrošināšanas objektu apdrošināšanai.
	3. Pasūtītājs uz Apdrošinātāja elektronisko pastu kristina.piene@bta.lv nosūta informāciju par Apdrošināšanas objektiem, to nosaukumus, atrašanās vietu, vērtību un citu informāciju, kas nepieciešama Apdrošinātājam piedāvājuma iesniegšanai, turpmāk – Piedāvājums.
	4. Apdrošinātājam, atsaucoties uz Pasūtītāja uzaicinājumu, 3 (trīs) darba dienu laikā uz Pasūtītāja pārstāvja elektronisko pastu Juris.Korhs@rtu.lv jānosūta Piedāvājums par jauno (papildus) Apdrošināšanas objektu apdrošināšanas prēmiju un citu informāciju, ko ir pieprasījis Pasūtītājs.
	5. Iesniedzot Piedāvājumu, Apdrošinātājs var piedāvāt zemākas apdrošināšanas tarifa likmes par tarifa likmēm, kas norādītas Vienošanās pielikumā Nr.2.
	6. Pasūtītājs 3 (trīs) darba dienu laikā no Piedāvājuma saņemšanas akceptē vai noraida Apdrošinātāja iesniegto piedāvājumu, nosūtot informāciju Apdrošinātājam.
	7. Gadījumā, ja Pasūtītājs ir akceptējis Apdrošinātāja piedāvājumu, Apdrošinātājam 3 (trīs) darba dienu laikā no akcepta saņemšanas, ir jāiesniedz Pasūtītājam apdrošināšanas polises.
	8. Jaunu apdrošināšanas objektu (kas nav iekļauti Vienošanās pielikumā Nr.2) apdrošināšanas periods (polises darbības termiņš) ir 1 (viens) gads no dienas, kad Pasūtītājs akceptē Apdrošinātāja iesniegto piedāvājumu, nosūtot informāciju Apdrošinātājam līdz Vienošanās kopējās summas sasniegšanai.
	9. Vienošanās 4.9. punktā minētais nosacījums attiecas arī uz gadījumiem, kad apdrošināšanas periods (polises darbības termiņš) pārsniedz Vienošanās termiņu.
	10. Gadījumā, ja pirms jaunu Apdrošināšanas objektu apdrošināšanas Vienošanās atlikusī summa, kas nepieciešama Apdrošināšanas objektu apdrošināšanai uz 1 (vienu) gadu, nesasniedz apdrošināšanas prēmijas samaksu, ko noteicis Apdrošinātājs saskaņā ar Vienošanās 4.5. punktu, Pasūtītājam, savstarpēji rakstveidā Vienojoties ar Apdrošinātāju, ir tiesības saņemt apdrošināšanas polisi uz īsāku termiņu, nekā noteikts šīs Vienošanās 4.9. punktā, bet, ne īsāku, kā uz 6 (sešiem) mēnešiem, ja atlikusī Vienošanās summa to pieļauj.
	11. Vienošanās 4.10. punktā minētajā gadījumā apdrošināšanas polises darbības termiņš var tikt proporcionāli samazināts, ņemot vērā apdrošināšanas prēmijas summu, ko Apdrošinātājs noteicis uz 1 (gadu), un Vienošanās atlikušo summu.
	12. Vienošanās 4.nodaļā minētā jaunu Apdrošināšanas objektu apdrošināšana ir iespējama tikai šīs Vienošanās darbības termiņa laikā.
	13. Uz jaunu Apdrošināšanas objektu apdrošināšanu attiecināmi visi Vienošanās un tās pielikumos minētie nosacījumi.
	14. Sarakste starp Pasūtītāju un Apdrošinātāju saistībā ar jaunu Apdrošināšanas objektu apdrošināšanu var notikt elektroniskā veidā, izmantojot e-pastu, neizmantojot drošu elektronisko parakstu, ja to veikuši Vienošanās noteiktie Pušu pārstāvji.
	15. Apdrošināšanas prēmijas tarifa likme no Apdrošināšanas objektu vērtības ir nemainīga visu Vienošanās darbības laiku arī attiecībā uz jauniem Apdrošināšanas objektiem, kā arī gadījumā, ja apdrošināšanas periods (polises darbības termiņš) jauniem apdrošināšanas objektiem tiek pagarināts, tā paliek nemainīga līdz apdrošināšanas perioda (polises darbības termiņa) beigām.
5. **Pušu pienākumi un tiesības**
	1. Apdrošinātājs apņemas:
		1. veikt Pakalpojuma izpildi saskaņā ar iesniegto Tehnisko piedāvājumu (Vienošanās pielikums Nr.1) un Vienošanās noteiktajām prasībām un termiņiem, kā arī saskaņā ar Latvijas Republikas normatīvajiem aktiem.
		2. veikt Pakalpojuma izpildi Vienošanās noteiktajā laikā un kvalitātē, atbilstoši Vienošanās noteikumiem un Latvijas Republikas normatīvajos aktos noteiktajā kārtībā.
		3. Pakalpojuma izpildes laikā iegūto informāciju neizpaust trešajām personām bez Pasūtītāja rakstiskas piekrišanas saņemšanas. Ja Apdrošinātājs pieaicina apakšuzņēmējus un/ vai ekspertus, viņš ir tiesīgs sniegt viņiem visu Pakalpojuma izpildei nepieciešamo informāciju, nodrošinot informācijas neizpaušanu;
		4. Vienošanās darbības laikā negrozīt un nemainīt spēkā esošos apdrošināšanas noteikumus, un pēc savas iniciatīvas nesašaurināt Apdrošināšanas risku interpretāciju;
		5. izskatīt pieteikumu 3 (trīs) darba dienu laikā no apdrošināšanas gadījuma pieteikšanas brīža;
		6. 20 (divdesmit) darba dienu laikā no Pasūtītāja zaudējumu pieteikuma saņemšanas ar nosacījumu, ka ir saņemti visi lēmuma pieņemšanai nepieciešamie dokumenti un informācija, pieņemt lēmumu par zaudējumu atlīdzināšanu vai atteikumu, pamatojot atlīdzības atteikuma iemeslus;
		7. paziņot Pasūtītājam par pieņemto Vienošanās 5.1.6.punktā minēto lēmumu 3 (trīs) darba dienu laikā no tā pieņemšanas dienas;
		8. izmaksāt atlīdzību 10 (desmit) darba dienu laikā no lēmuma pieņemšanas dienas.
	2. Apdrošinātāja tiesības:
		1. saņemt samaksu no Pasūtītāja saskaņā ar Vienošanās noteikumiem;
		2. saņemt no Pasūtītāja Pakalpojuma izpildei nepieciešamo informāciju.
	3. Pasūtītāja pienākumi:
		1. pirms Pakalpojuma izpildes sākuma un Vienošanās darbības laikā nodrošināt Apdrošinātāju ar Vienošanās izpildei nepieciešamo dokumentāciju un informāciju, kas ir Pasūtītāja rīcībā vai kā sniegšanu uzņēmies Pasūtītājs;
		2. paziņot Apdrošinātājam par visiem no Pasūtītāja atkarīgiem, paredzamiem apstākļiem, 2 (divas) darba dienas pirms šo apstākļu iestāšanās, kas radušies no jauna un traucē Apdrošinātājam izpildīt Vienošanās saistības;
		3. savlaicīgi un pilnā apjomā apmaksāt Pakalpojuma izpildi saskaņā ar Vienošanās noteikumiem.
6. **Pušu atbildība**
	1. Par šajā Vienošanās minēto saistību pilnīgu vai daļēju neizpildi Puses atbild saskaņā ar Latvijas Republikā spēkā esošajiem normatīvajiem aktiem.
	2. Gadījumā, ja Apdrošinātājs nepilda no Vienošanās izrietošās saistības, tas sedz Pasūtītājam visus tādējādi radušos zaudējumus.
	3. Par šajā Vienošanās noteikto termiņa neievērošanu, Pasūtītājam vai Apdrošinātājam ir tiesības pieprasīt no otras Puses līgumsodu 0,1 % apmērā no Vispārīgās vienošanās kopējās summas.
	4. Maksājuma kavējuma dēļ Apdrošinātājs nav tiesīgs aizkavēt Pakalpojuma izpildi Vienošanās un pasūtījumā noteiktajā termiņā.
	5. Katrai no Pusēm kopējais līgumsoda apmērs nevar pārsniegt 10% no kopējās līgumcenas.
	6. Līgumsoda samaksa neatbrīvo Puses no Vienošanās noteikto saistību izpildes.
7. **Strīdu izskatīšanas kārtība**

Jebkuru strīdu, kas rodas līgumsaistību izpildes laikā, Puses risina sarunu ceļā. Ja 10 (desmit) darba dienu laikā sarunu ceļā vienošanās netiek panākta, strīds tiek risināts tiesā Latvijas Republikā spēkā esošo normatīvo aktu noteiktajā kārtībā.

1. **Nepārvarama vara**
	1. Puses ir atbrīvotas no atbildības par Vienošanās noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms, tajā skaitā, bet ne tikai, karš, dabas katastrofa, vispārējs streiks.
	2. Pusei, kura atsaucas uz nepārvaramu varu, par to jāpaziņo rakstveidā otrai Pusei, tiklīdz šāda paziņošana kļuvusi iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījusī Puse atbild otrai Pusei par visiem zaudējumiem, kas pēdējai radušies.
	3. Ja nepārvaramas varas apstākļi turpinās ilgāk par 45 (četrdesmit piecām) dienām, katrai no Pusēm ir tiesības vienpusēji atkāpties un pārtraukt Vienošanos. Šajā gadījumā neviena no Pusēm nav atbildīga par zaudējumiem, kuri radušies otrai Pusei laika posmā pēc nepārvaramas varas apstākļu iestāšanās.
2. **Vienošanās darbības laiks, tā grozīšanas, papildināšanas un izbeigšanas kārtība**
	1. Vienošanās stājas spēkā no 2017.gada 27. marta un ir spēkā 4 (četrus) gadus, vai kamēr tiek sasniegta Vienošanās kopējā līgumcena.
	2. Puses var izbeigt Vienošanos pirms termiņa ar abpusēju rakstisku vienošanos.
	3. Pusēm vienojoties, Vienošanās var tikt izdarīti grozījumi, papildinājumi, pievienoti pielikumi, kā arī noslēgtas papildu vienošanās, ja tās nav pretrunā ar Publisko iepirkumu likuma 61.panta nosacījumiem.
	4. Pasūtītājam ir tiesības vienpusēji izbeigt Vienošanos, brīdinot Apdrošinātāju rakstveidā 15 (piecpadsmit) dienas iepriekš, ja Apdrošinātājs nav pildījis Vienošanās saistības saskaņā ar Vienošanās 4.1.punkta nosacījumiem. Šajā gadījumā Pasūtītājam ir tiesības no Apdrošinātāja pieprasīt līgumsodu EUR 500 (pieci simti eiro) apmērā.
	5. Apdrošinātājam ir tiesības vienpusēji izbeigt Vienošanos pirms termiņa, 30 (trīsdesmit) dienas iepriekš par to brīdinot Pasūtītāju, ja Pasūtītājs neveic Vienošanās noteiktos maksājumus, un pēc atkārtota rakstiska brīdinājuma saņemšanas nav novērsis saistību nepildīšanu 30 (trīsdesmit) dienu laikā.
	6. Pasūtītājam ir tiesības jebkurā brīdī vienpusēji izbeigt līgumu, par to rakstiski brīdinot Apdrošinātāju ne vēlāk, kā 1 (vienu) mēnesi iepriekš.
	7. Citos gadījumos Vienošanos var izbeigt vienpusēji tikai gadījumos, kas tieši paredzēti Vienošanās un Latvijas Republikā spēkā esošajos normatīvajos aktos.
	8. Jebkurā Vienošanās izbeigšanas gadījumā Puses apņemas izpildīt visas saistības, kas radušās līdz Vienošanās izbeigšanas brīdim.
3. **Nobeiguma noteikumi**
	1. Jautājumus, kas Vienošanās nav atrunāti, Puses risina atbilstoši Latvijas Republikā spēkā esošajiem normatīvajiem aktiem.
	2. Vienošanās sagatavota 2 (divos) eksemplāros uz 31 (trīsdesmit vienas) lapas latviešu valodā, vienu eksemplāru saņem Pasūtītājs, otru – Apdrošinātājs. Abiem eksemplāriem ir vienāds juridiskais spēks.
	3. Kā neatņemamas sastāvdaļas Vienošanās ir pievienoti pielikumi:
		1. Pielikums Nr.1 – Apdrošinātāja tehniskā piedāvājuma kopija;
		2. Pielikums Nr. 2 – Apdrošinātāja finanšu piedāvājuma (apdrošināmo objektu saraksta) kopija;
		3. Pielikums Nr. 3 – Apdrošināšanas noteikumi.
4. **Pušu rekvizīti:**

|  |  |
| --- | --- |
| **PASŪTĪTĀJS:** | **APDROŠINĀTĀJS:** |
| **Rīgas Tehniskā universitāte**Adrese: Kaļķu iela 1, Rīga, LV-1658Reģ. Nr. 3341000709PVN Reģ. Nr. LV90000068977Konta Nr: LV46TREL915101S000000Valsts kase, Kods: TRELLV22\_\_\_\_\_\_\_\_\_\_\_\_\_\_\_\_\_ /I.Eriņš/ | **AAS “Baltic Insurance Company”**Adrese: K.Valdemāra iela 63, Rīga, LV-1010Reģ.Nr. 40103840140Konta Nr: LV47TRELPARX0016356700001AS “Citadele banka”, Kods: PARXLV22\_\_\_\_\_\_\_\_\_\_\_\_\_ /E.Matveja/ |

Pasūtītāja Pārstāvis

\_\_\_\_\_\_\_\_\_\_\_\_\_\_\_\_\_\_\_/J.Korhs/

**Apdrošināšanas noteikumi**

1. **noteikumos lietotie termini:**
	1. Apdrošinājuma summa – naudas summa, par kādu ir apdrošināts apdrošināšanas objekts;
	2. Apdrošināšanas objekts – apdrošināšanas polisē norādītais kustamais īpašums (zinātniskā aparatūra, darba vietu aprīkojums un to atbalstošā programmatūra u.c.);
	3. Pasūtītāja darbinieks – fiziskā persona, kas nodarbināta un/vai rīkojas apdrošinātā vārdā saskaņā ar darba vai uzņēmuma līgumu;
	4. Pasūtītājs – apdrošināšanas polisē norādītā persona, kurai ir īpašuma vai lietošanas tiesības uz apdrošināšnas objektu, kura labā ir noslēgta apdrošināšanas polise un kuram ir apdrošināmā interese;
	5. Atlīdzības limits – apdrošināšanas polisē īpaši noteikta apdrošinājuma summa, kas attiecas uz konkrētu apdrošināto risku, atlīdzināmajiem zaudējumiem vai apdrošināšanas objektu;
	6. Atlīdzināmie zaudējumi – atiblstoši šiem noteikumiem aprēķinātie zaudējumi, kas ir notikušā apdrošināšanas gadījuma tiešs rezultāts, pirms pašriska atskaitīšanas;
	7. Iegādes vērtība – apdrošināšanas objekta summa, atbilstoši Rīgas Tehniskās universitātes un piegādātāja noslēgtajam līgumam par zinātnisko aparatūru un darba vietu aprīkojuma iegādi.
	8. Pašrisks – apdrošināšanas polisē norādītā, naudas izteiksmē izteiktā zaudējumu daļa, ko atskaita no atlīdzināmajiem zaudējumiem, aprēķinot apdrošināšanas atlīdzību par katru iekārtu un katru apdrošināšanas gadījumu.
	9. Trešā persona – jebkura fiziska vai juridiska persona, izņemot apdrošinājuma ņēmēju, apdrošināto, vai apdrošinātā darbiniekus un apdrošinātāju;
	10. Virsapdrošināšana – gadījums, kad apdrošinājuma summa pārsniedz apdrošināšanas objekta vērtību;
	11. Zemapdrošināšana – gadījums, kad apdrošinājuma summa ir mazāka par apdrošināšanas objekta vērtību.
2. Apdrošināšanas objekts:
	1. Par kustamo īpašumu – mantu, tiek uzskatītas tehnoloģiskās iekārtas, darbagaldi, aprīkojums, inventārs, krājumi un citas ķermeniskas lietas, kā arī atbalstošā programmatūra, kas iegādātas 2.1.1.3.1. aktivitātes „Zinātnes infrastruktūras attīstība, 1.kārta” projektu (projekti norādīti nolikuma 1.2.punktā) ietvaros. Manta tiek apdrošināta saskaņā ar polisē norādīto Apdrošināšanas objektu sarakstu.
	2. Apdrošināšanas objekts ir apdrošināts tikai tam atrodoties polisē norādītajā adresē vai teritorijā.
3. Apdrošinājuma summa:
	1. Apdrošinājuma summa ir Apdrošināšanas objekta iegādes vērtība, kuru uzrāda apdrošinājuma ņēmējs. Apdrošinājuma ņēmējs uzņemas pilnu atbildību par apdrošinājuma summas atbilstību apdrošināšanas objekta vērtībai, saskaņā ar noteikuma 3.2. punktu. Ja apdrošinājuma summa neatbilst apdrošināšanas objekta vērtībai, tad, iestājoties apdrošināšanas gadījumiem, tiek piemēroti noteikumi par zemapdrošināšanu un virsapdrošināšanu;
	2. Mantas vērtību nosaka:
		1. Tehnoloģiskajām iekārtām, darbgaldiem, aprīkojumam, inventāram un darba vietu aprīkojumam, atbilstoši atjaunošanas vērtībai, kas ir vienāda tāda paša veida un līdzvērtīgas kvalitātes kustamā īpašuma iegādi (t.sk. transportēšanas, projektēšanas un uzstādīšanas/ montāžas izmaksas), lai atjaunotu apdrošināto kustamo īpašumu tādā kvalitātē un apjomā, kādā tas bija tieši pirms apdrošināšanas gadījuma iestāšanās. Par atjaunošanas vērtību tiek uzskatīta šo objektu iegādes vērtība;
	3. Ja apdrošinājuma summa tiek noteikta kā atlīdzības limits, tad šajā gadījumā netiek piemēroti nosacījumi par zemapdrošināšanu.
4. Apdrošināšanas riski un apdrošināšanas izņēmumi ir noteikti Vienošanās Pielikumā Nr.1 „Vienošanās dalībnieka tehniskais piedāvājums”.
5. **Pasūtītāja pienākumi**
	1. Pasūtītāja pienākums ir ievērot Latvijas Republikas teritorijā spēkā eošos publiskos tiesību aktus, būvnormatīvus, tehniskās ekspluatācijas, darba drošības un ugunsdrošības noteikumus.
	2. Ja telpas, kurās atrodas apdrošināšanas objekts, ir aprīkots ar ugusndrošības signalizāciju, tad tai ir jābūt pastāvīgi ieslēgtai;
	3. Ja telpas, kurās atrodas apdrošināšanas objekts, ir aprīkots ar apsardzes signalizāciju, tad tai ir jābūt ieslēgtai ārpus uzņēmuma darba laika.
	4. Pasūtītājam regulāri jāveic uzstādīto signalizāciju apkope un testi, atbilstoši normatīvo aktu prasībām.
	5. Ja signalizācijas ir pieslēgtas ārējam apsardzes uzņēmuma postenim, tad jābūt noslēgtam līgumam ar šo uzņēmumu par apsardzes pakalpojumu sniegšanu, kurā ir paredzēta apsardzes patruļas izbraukšana uz notikuma vietu, trauksmes signāla saņemšanas gadījumā.
	6. Ja apdrošināšanas objektā tiek nodrošināta apsardze, tad par tādu tiek uzskatīti vai nu apsardzes uzņēmuma darbinieki, ar kuru ir noslēgts līgums par apsardzes pakalpojumu sniegšanu, vai apdrošinātā uzņēmuma darbinieki, kuru pienākumos, saskaņā ar darba līgumu, ietilpst apsardzes darbu veikšana.
	7. Veicot apsardzi ir jānodrošina ēkas un teritoriju apgaita, izņemot telpas, kuras ir aprīkotas ar apsardzes signālizāciju, vai teritoriju, kura pilnībā tiek pārraudzīta ar videonovērošanas kamerām, un trauksmes signālu saņem vietējais apsardzes postenis.
	8. Ārpus darba laika visām ieejām un logiem ir jābūt noslēgtiem, lai nepieļautu nepiederošo personu iekļūšanu. Šis noteikums neattiecas uz publiski pieejamu ēku koplietošanas telpām, kuras tiek lietotas diennakti.
	9. Ja objektā ir uzstādītas automātiskās ugunsdzēšanas sistēmas (sprinkleri u.tml.), tad ir regulāri jāveic to apkope un pārbaudes, atbilstoši normatīvo aktu prasībām.
	10. Visām telpām ir jābūt aprīkotām ar pietiekamu skaitu atbilstoša tipa rokas ugunsdzēšamajiem aparātiem. Rokas ugunsdzēšamajiem aparātiem ir jābūt derīgiem un atbilstoši marķētiem.
	11. Pasūtītājam nekavējoties jāziņo, ja iestājas apdrošināšanas risks:
		1. Ugunsgrēka gadījumā – valsts ugunsdzēsības un glābšanas dienestam;
		2. Trešo personu ļaunprātīgas rīcības gadījumā – policijai;
		3. Sadursmes gadījumā ar sauzemes transporta līdzekli – policijai;
		4. Eksplozijas gadījumā – attiecīgajam avārijas dienestam;
		5. Inženierokumnikāciju avārijas gadījumā – attiecīgajam avārijas dienestam.
	12. Pasūtītājam 5 (piecu) darba dienu laikā vai tiklīdz tas kļūst iespējams par apdrošinātā riska iestāšanos jāziņo apdrošinātājam un jāveic visi iespējamie un saprātīgie pasākumi, lai mazinātu zaudējumus.
	13. Pasūtītājam 5 (piecu) darba dienu laikā vai tiklīdz tas iespējams, ir telefoniski vai rakstiski jāpaziņo Apdrošinātājam par apdršinātā riska vai jebkura notikuma, kas var tikt uzskatīts par apdrošināto risku, iestāšanos un jāsaskaņo ar apdrošinātāju apdrošinātā riska iestāšanās vietas apskates laiks.
	14. Pēc apdrošinātā riska iestāšanās, kamēr apdrošinātājs nav veicis bojātā vai iznīcinātā Apdrošinātā objekta apskati, nav pieļaujama nekāda bojājumu novēršana vai Apdrošinātā objekta un tā daļu pārvietošana, novākšana vai atjaunošana bez Apdrošinātāja rakstiskas piekrišanas. Atļauts veikt tikai neatliekamus pasākumus, lai novērstu tālākus zaudējumus un nepieļaut nelaimes gadījumus.
	15. Apdrošinātāja pārstāvim, pēc Pasūtītāja izsaukuma ir jāierodas 3 (trīs) stundu laikā, laika posmā no plkst. 8:00 – 18:00 Apdrošināšanas gadījuma vietā, lai veiktu apskati. Ja Puses vienojas par objekta fotofiskāciju, nav nepieciešama Apdrošinātāja objekta apskate klātienē.
	16. Pēc apdrošinātā riska iestāšanās vietas apskates, Apdrošinātāja pārstāvis sastāda noteiktas formas apskates protokolu par konstatētajiem zaudējumiem, kā arī sniedz norādījumus, kuru izpilde Pasūtītājam ir obligāta.
	17. Ja Apdrošinātājs neveic apskati 1 (vienas) darba dienas laikā pēc izsaukuma saņemšanas brīža un nepaziņo par apskates aizkavēšanās iemesliem un ilgumu, Pasūtītājam ir tiesības uzsākt sakārtošanas darbus.
	18. Pēc pieteikuma iesniegšanas, Pasūtītājam ir pienākums nodrošināt Apdrošinātāja pārstāvim vai tā noteiktajam ekspertam iespēju veikt Apdrošinātā riska iestāšanās vietas un bojātā apdrošināšanas objekta apskati, kā arī dot Apdrošinātājam iespēju veikt izmeklēšanu jebkuru zaudējumu rašanās cēloņu un apjoma noteikšanai.
	19. Pasūtītāja pienākums ir pierādīt zaudējuma iestāšanās faktu un apmēru, kā arī iesniegt visu Apdrošinātāja pieprasīto informāciju un dokumentus, kas to apstiprina.
	20. Pēc Apdrošinātāja pieprasījuma Pasūtītājam ir pienākums iesniegt Apdrošinātājam bojātā, nozagtā vai iznīcinātā Apdrošinātā objekta sarakstu un īpašuma tiesības apliecinošus dokumentus. Sarakstā ir jānorāda Apdrošināšanas objekta vērtība un stāvoklis, kādā tas bija tieši pirms apdrošināšanas gadījuma iestāšanos.
	21. Apdrošinātājs lēmumu par apdrošināšanas atlīdzības izmaksu vai atteikumu izmaksāt apdrošināšanas atlīdzību pieņem 10 (desmit) darba dienu laikā no visu nepieciešamo, tai skaitā, Apdrošinātāja pieprasīto, dokumentu saņemšanas dienas.
	22. Ja par apdrošinātā objekta bojāšanu vai iznīcināšanu pret Pasūtītāja vai tā darbiniekiem ir ierosināta administratīvā pārkāpuma lieta vai krimināllieta, Apdrošinātājs pieņem lēmumu par apdrošināšanas atlīdzības izmaksu tikai pēc izmeklēšanas pabeigšanas vai tiesas sprieduma, vai lēmuma par krimināllietas izbeigšanu spēkā stāšanās un iesniegšanas apdrošinātājam.
	23. Apdrošinātājam ir tiesības neizmaksāt apdrošināšanas atlīdzību, ja Pasūtītājs:
		1. Ar ļaunu nolūku vai rupjas neuzmanības dēļ ir maldinājis Apdrošinātāju par apdrošināšanas gadījuma apstākļiem vai zaudējuma apmēru;
		2. Neuzrāda bojāto priekšmetu atliekas, izņemot gadījumus, kad tās ir pilnībā iznīcīnātas;
		3. Nav iesniedzis policijai konkrētu nozagto vai nolaupīto lietu sarakstu, vai arī policija neapstiprina atsevišķu lietu zādzības vai laupīšanas faktu;
		4. Apdrošinātājam ir tiesības atteikties izmaksāt apdrošināšanas atlīdzību, ja noteikumu 6.11.punktā minētās iestādes neapstiprina attiecīgo apdrošināto risku iestāšanās faktu.
		5. Ja Pasūtītājs nav izpildījis kādus no pienākumiem, Pasūtītājam pienākums ir pierādīt, ka apdrošināšanas noteikumos noteikto pienākumu izpilde nebija iespējama līgumā paredzētajā termiņā.
6. Apdrošināšanas atlīdzības aprēķināšana
	1. Zaudējumu summa tiek aprēķināta ekvivalenta iegādes vērtībai pilnīgas bojāejas gadījumā; daļēja bojājuma gadījumā iegādes vērtībai tiek atņemta bojājuma vērtība.
	2. Pirms zaudējumu aprēķināšanas tiek noteikta Apdrošināšanas objekta vērtība tieši pirms apdrošināšanas gadījuma iestāšanās. Vērtība tiek noteikta saskaņā ar noteikumu 3.2.punktu.
	3. Ja apdrošināšanas objekta vērtība uz apdrošināšanas gadījuma iestāšanās brīdi atbilst atjaunošanas vērtībai, tad atlīdzināmie zaudējumi ir:
		1. Apdrošināšanas objektu līdzvērtīga vai tāda paša veida un kvalitātes iegādes vai atjaunošanas izdevumi. Pirms Apdrošināšanas objekta aizvietošanas, Pasūtītājam ir jāsamaksā Apdrošinātājam apdrošināšanas polisē norādītā pašriska summa.
	4. Zemapdrošināšanas gadījumā atlīdzināmos zaudējumus aprēķina tādā proporcijā, kādu sastāda Apdrošināšanas polisē noteiktā Apdrošinājuma summa pret Apdrošināšanas objekta vērtību. Šī līguma izpratnē zemapdrošināšana ir iestājusies, ja apdrošinājuma summa ir zemāka par objekta vērtību vairāk nekā par 10%.
	5. Virsapdrošināšanas gadījumā apdrošināšanas atlīdzība nevar pārsniegt faktiskos zaudējumus un Apdrošinātā objekta vērtību.
	6. Ja iestājies sadursmes risks un sadursmē vainīgais transportlīdzeklis tiek identificēts, tad Apdrošinātājs veicot apdrošināšanas atlīdzības izmaksu neietur polisē norādīto pašrisku.
	7. Par bojā gājušu tiek atzīts apdrošinātais objekts, ja tā bojājumi pārsniedz vai ir vienādi ar 70% no Apdrošinātā objekta vērtības tieši pirms apdrošināšanas gadījuma iestāšanās. Šajā gadījumā:
		1. Ja derīgās atliekas paliek Pasūtītājam, tad apdrošināšanas atlīdzība tiek aprēķināta, atskaitot derīgo atlieku vērtību;
		2. Ja pēc Apdrošinātāja pieprasījuma un ar Pasūtītāja piekrišanu derīgās atliekas pāriet Apdrošinātājam īpašumā, tad aprēķinot apdrošinašanas atlīdzību, derīgo atlieku vērtība netiek atskaitīta.
	8. Pasūtītājam ir pienākums izvēlēties vienu no šādiem apdrošināšanas atlīdzības saņemšanas veidiem, rakstveidā paziņojot apdrošinātājam ne vēlāk kā 7 (septiņu) kalendāro dienu laikā no apdrošināšanas atlīdzības pieteikuma iesniegšanas Apdrošinātājam:
		1. Par atjaunošanas, remonta vai aizvietošanas izdevumu tiešu apmaksu Apdrošinātāja apstiprinātam uzņēmumam. Šajā gadījumā pirms atlīdzināmo zaudējumu apmaksas, Pasūtītājam jāsamaksā Apdrošinātājam apdrošināšanas polisē norādītais pašrisks.
		2. Par apdrošināšanas atlīdzības izmaksu Pasūtītājam naudā, - šajā gadījumā, izmaksājot apdrošināšanas atlīdzību, tiek atlīdzināts arī pievienotās vērtības nodoklis;
	9. No izmaksājamās apdrošināšanas atlīdzības Apdrošinātājs ir tiesīgs ieturēt nesamaksāto apdrošināšanas prēmijas daļu par visu apdrošinašanas polises darbības periodu.
	10. Ja Pasūtītājs nokavē noteikumu 6.8.punktā noteikto termiņu, tad Apdrošinātājam ir tiesības vienpusēji izvēlēties vienu no noteikuma 6.8.punktā noteiktajiem apdrošināšanas atlīdzības saņemšanas veidiem.
	11. Pēc apdrošināšanas atlīdzības izmaksas polisē norādītās apdrošinājuma summas tiek atjaunotas pilnā apmērā bez papildus apdrošināšanas prēmijas samaksas.
7. **Noslēguma noteikumi**
	1. Šie apdrošināšanas noteikumi attiecas uz visiem apdrošināšanas objektiem, ieskaitot jaunu objektu apdrošinašanu.
	2. Apdrošināšanas noteikumi ir katras polises neatņemama sastāvdaļa.
	3. Polise sagatavota 2 (divos) eksemplāros latviešu valodā, no tiem vienu saņem Pasūtītājs, otru – Apdrošinātājs. Abiem eksemplāriem ir vienāds juridisks spēks.
8. **Pušu rekvizīti:**

|  |  |
| --- | --- |
| **PASŪTĪTĀJS:** | **APDROŠINĀTĀJS:** |
| **Rīgas Tehniskā universitāte**Adrese: Kaļķu iela 1, Rīga, LV-1658Reģ. Nr. 3341000709PVN Reģ. Nr. LV90000068977Konta Nr: LV46TREL915101S000000Valsts kase, Kods: TRELLV22\_\_\_\_\_\_\_\_\_\_\_\_\_\_\_\_ /I.Eriņš/ | **AAS “Baltic Insurance Company”**Adrese: K.Valdemāra iela 63, Rīga, LV-1010Reģ.Nr. 40103840140Konta Nr: LV47TRELPARX0016356700001AS “Citadele banka”, Kods: PARXLV22\_\_\_\_\_\_\_\_\_\_\_\_\_\_\_\_ /E.Matveja/ |